open-index/open-wikipedia-markdown huggingface dataset:
স্বামী সত্যানন্দ পুরী

**স্বামী সত্যানন্দ পুরী** (১৯০২ - ১১ মার্চ ১৯৪২), (যার পূর্ব নাম **প্রফুল্ল কুমার সেন**) ছিলেন একজন ভারতীয় বিপ্লবী এবং দার্শনিক।
## জীবনী
প্রফুল্ল কুমার সেন অবিভক্ত বাংলার অধুনা বাংলাদেশের ফরিদপুরে জন্ম গ্রহণ করেন। বাল্যকালেই তিনি ফরিদপুরের অনুশীলন সমিতিতে যোগ দেন। পরে বেলুড়ে রামকৃষ্ণ মিশনের সঙ্গে যুক্ত হন। প্রফুল্ল কুমার কলকাতা বিশ্ববিদ্যালয় এবং শান্তিনিকেতনের বিশ্বভারতী বিশ্ববিদ্যালয়ে প্রাচ্য দর্শন নিয়ে পড়াশোনা করেন। সনাতন ধর্ম ও জাতীয়তাবাদী আদর্শ প্রচারের যুক্ত হন। শান্তিনিকেতনে রবীন্দ্রনাথ ঠাকুরের সংস্পর্শ আসেন এবং রবীন্দ্রনাথ ঠাকুরের দ্বারা উৎসাহিত হয়ে, তিনি ১৯৩২ খ্রিস্টাব্দে থাইল্যান্ড গমন করেন। তার দার্শনিক রচনাসমূহ ও বক্তৃতা থাইল্যান্ডের জনগণ এবং সেখানে বসবাসকারী ভারতীয়ের প্রশংসা লাভ করে। তিনি স্বামী সত্যানন্দ পুরী নামে পরিচিত হন। ১৯৩৯ খ্রিস্টাব্দে তিনি সেখানে থাই-ভারত সাংস্কৃতিক লজ প্রতিষ্ঠা করেন থাইল্যান্ডে সত্যানন্দ চুলালংকর্ন বিশ্ববিদ্যালয়ে তুলনামূলক ধর্মতত্ত্বের অধ্যাপক পদে নিযুক্ত হন এবং তিনি *ডক্টরেট* উপাধি পান। ছয় মাসের মধ্যেই তিনি থাই ভাষা আয়ত্ত করেন। রামায়ণ, মহাত্মা গান্ধীর জীবনী, ভারতীয় দর্শনের বেশ কিছু রচনা এবং জীবনী অনুবাদ করেন। সাহিত্যকর্মে তার কুড়িটিরও বেশী গ্রন্থ প্রকাশিত হয়।

## বিপ্লবী ক্রিয়াকলাপ
১৯৩৯ খ্রিস্টাব্দে দ্বিতীয় বিশ্বযুদ্ধের শুরুতে স্বামী সত্যানন্দের গঠিত ভারতীয় জাতীয় কাউন্সিল, জ্ঞানী প্রীতম সিং ধিলনের ভারতীয় স্বাধীনতা লীগের সঙ্গে ভারতীয় স্বাধীনতা আন্দোলনের লক্ষ্যে সশস্ত্রভাবে ভারতীয় প্রতিরোধকে সমর্থন করার জন্য জাপানিদের উদ্দীপিত করতে সহায়ক হয়েছিল। বিপ্লবী রাসবিহারী বসুর সঙ্গে যোগ দিয়ে ''ইন্ডিয়ান ন্যাশনাল আর্মি'' গঠনে সাহায্য করেন। সর্দার প্রীতম সিং ধিলন এবং স্বামী সত্যানন্দ পুরীই প্রথম ইওয়াইচি ফুজিওয়ারা এবং ফুজিওয়ারা কিকানের সঙ্গে জাপানী নীতির বিষয়ে আলোচনা করেন এবং ভারতের স্বাধীনতা আন্দোলনে তাদের সমর্থনের প্রতিশ্রুতি আদায়ে ভারতীয় স্বাধীনতা লীগের এবং আজাদ হিন্দ ফৌজের ভিত্তি তৈরি হয়। 

## জীবনাবসান
১৯৪২ খ্রিস্টাব্দের মার্চ মাসে সর্দার প্রীতম সিং ধিলন ও স্বামী সত্যানন্দ পুরী বিমানযোগে টোকিও সম্মেলনের পথে বিমান দুর্ঘটনায় নিহত হন। 
## উত্তরাধিকার
১৯৪২ খ্রিস্টাব্দে থাই-ভারত কালচারাল লজ স্বামী সত্যানন্দ পুরীর স্মৃতিতে *স্বামী সত্যানন্দ পুরী ফাউন্ডেশন* প্রতিষ্ঠা করে। ফাউন্ডেশনের রেফারেন্স লাইব্রেরি-*এসএসপিএফ লাইব্রেরি* টির সংগ্রহে রয়েছে বহু পুরানো এবং বিরল ভারতীয় গ্রন্থসম্ভার। ফাউন্ডেশনটি ভারতীয় সংস্কৃতি, বিশেষ করে রামায়ণের উপর নানা কাজ প্রচারের সাথে জড়িত।

## তথ্যসূত্র

বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বিপ্লবী
বিষয়শ্রেণী:ভারতীয় জাতীয় সেনাবাহিনী কর্মী
বিষয়শ্রেণী:ভারতের স্বাধীনতা আন্দোলন
বিষয়শ্রেণী:রবীন্দ্রনাথ ঠাকুর
বিষয়শ্রেণী:আজাদ হিন্দ ফৌজ
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:১৯৪২-এ মৃত্যু
বিষয়শ্রেণী:১৯০২-এ জন্ম
বিড কোলা

**বিড কোলা**  হল একটি পেরুভীয় কোমল পানীয়ের মার্কা। পণ্যটি ইন্ডাস্ট্রিয়া এমবোটেলাডোরা দেল ওরিয়েন্তে এসআরএল দ্বারা ২৫ ফেব্রুয়ারি ২০০৩ এ  ট্রেডমার্ক করা হয়। বিড কোলা পেরুর পুকাল্লাপাতে উত্পাদিত হয় এবং উকায়ালি অঞ্চল জুড়ে বিক্রি হয়।  বিড কোলা বিক্রি হয় ৩৬২ মিলি কাঁচের বোতলে। বিড কোলার স্লোগান হল "*লা রিকুইসিমা!*" (সবচেয়ে সুস্বাদু!)। 

## আরো দেখুন

* কনকর্ডিয়া, একটি সরাসরি প্রতিযোগিতামূলক ব্র্যান্ড।

## তথ্যসূত্র

বিষয়শ্রেণী:২০০৩-এ প্রবর্তিত পণ্য
বিষয়শ্রেণী:পেরুভীয় পানীয়
বিষয়শ্রেণী:কোলা মার্কা
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
অনুরাধাপুর জেলা

**অনুরাধাপুর** (, ) হলো উত্তর মধ্যাঞ্চল প্রদেশ, শ্রীলঙ্কার একটি জেলা। এর আয়তন ৭,১৭৯&nbsp;কিমি২।

## প্রধান শহরগুলো

* অনুরাধাপুর (পৌরসভা)

## অন্যান্য শহর
 

* বুলনেওয়া
* এপ্পাওয়ালা
* গ্যালেনবিন্দুনুওয়েওয়া
* গালনেওয়া
* গানেওয়ালপোলা
* হাবরানা
* হারোউপোটানা
* কাহাতগাছদিগিলিয়া
* কেবিটিগোল্লাওয়া
* কেকিরাওয়া
* কোনাপাথিরাওয়া
* কনওয়েওয়া
* মদতুগামা
* মহিলুপল্লামা
* মারাডাঙ্কদাওয়ালা
* মেদাওয়াচ্চিয়া
* মিহিনতালে
* নোচিয়াগামা
* নাচ্ছাদুওয়া
* পাদাউইয়া
* পলুগাসওয়েওয়া
* রামবেওয়া
* সেপ্পুকুলমা
* তালাওয়া
* তাম্বুতেগামা
* থিরাপ্পানে
* ইয়াকাল্লা

## অনুরাধাপুর জেলার নির্বাচনী বিভাগ

* অনুরাধাপুর জেলা পূর্ব নির্বাচনী জেলা
* অনুরাধাপুর জেলা পশ্চিম নির্বাচনী জেলা
* হারোপোথানা নির্বাচনী জেলা
* কালাওয়েওয়া নির্বাচনী জেলা
* কেকিরাওয়া নির্বাচনী জেলা
* মেদাওয়াছিয়া নির্বাচনী জেলা
* মিহিনতালে নির্বাচনী জেলা

## জনসংখ্যা
 ২০০১ সালের আদমশুমারি অনুসারে জনসংখ্যা ছিল ৭৪৫,৬৯৩ জন। যাদের মধ্যে ৯০.৭% সিংহলী, ৮.৩% শ্রীলঙ্কান মুর, ০.৭% স্থানীয় শ্রীলঙ্কান তামিল এবং ০.১% ভারতীয় বংশোদ্ভূত তামিল। জনসংখ্যার ৯০% বৌদ্ধ, ৮.৪% মুসলিম, ১.১% খ্রিস্টান এবং ০.৫% হিন্দু। 

## বিভাগীয় সচিবালয়
বিভাগীয় সচিবালয় জেলা থেকে পরবর্তী প্রশাসনিক বিভাগ গঠন করে।

* অনুরাদাপুর বিভাগীয় সচিবালয়
* গ্যালেনবিন্দুনুওয়েওয়া বিভাগীয় সচিবালয়
* গালনেওয়া বিভাগীয় সচিবালয়
* হাড়োপোথান বিভাগীয় সচিবালয়
* ইপলোগামা বিভাগীয় সচিবালয়
* কাহাতগাছদিগিলিয়া বিভাগীয় সচিবালয়
* কেবিথিগোল্লেওয়া বিভাগীয় সচিবালয়
* কেকিরাওয়া বিভাগীয় সচিবালয়
* মহাবিলছিয়া বিভাগীয় সচিবালয়
* মেদাওয়াছিয়া বিভাগীয় সচিবালয়
* মিহিনথলে বিভাগীয় সচিবালয়
* নাচ্ছাদুওয়া বিভাগীয় সচিবালয়
* নোচ্চিয়াগামা বিভাগীয় সচিবালয়
* নুয়ারগাম পালাথা কেন্দ্রীয় বিভাগীয় সচিবালয়
* নুয়ারগাম পালাথা পূর্ব বিভাগীয় সচিবালয়
* পদবিয়া বিভাগীয় সচিবালয়
* পালাগালা বিভাগীয় সচিবালয়
* পলুগাস্বেওয়া বিভাগীয় সচিবালয়
* রাজাঙ্গনায়া বিভাগীয় সচিবালয়
* রামবেওয়া বিভাগীয় সচিবালয়
* থালাওয়া বিভাগীয় সচিবালয়
* থামবুতেগামা বিভাগীয় সচিবালয়
* থিরাপ্পানে বিভাগীয় সচিবালয়

## মানচিত্র

* অনুরাধাপুরা জেলা এবং শ্রীলঙ্কার বিস্তারিত মানচিত্র

## তথ্যসূত্র


বিষয়শ্রেণী:শ্রীলঙ্কার জেলা
বিষয়শ্রেণী:শ্রীলঙ্কা টেমপ্লেট
বিষয়শ্রেণী:উইকিউপাত্তে স্থানাঙ্ক আছে
ক্যাডেট কলেজ ক্লাব লিমিটেড

**ক্যাডেট কলেজ ক্লাব লিমিটেড** বা সিসিসিএল হল বাংলাদেশের সমস্ত ক্যাডেট কলেজের প্রাক্তন শিক্ষার্থীদের জন্য একটি প্যান-ন্যাশনাল ক্লাব এবং এটি নারায়ণগঞ্জের পূর্বাচল নতুন শহরে অবস্থিত। শাহাদাত মোশাররফ খান (মুকুল) ক্লাবের সভাপতি এবং টিএম শহীদুল ইসলাম মহাসচিব।

ক্লাবটি ২০০৩ সালে বাংলাদেশের ১০টি ক্যাডেট কলেজের প্রাক্তন শিক্ষার্থী এবং তৎকালীন পশ্চিম পাকিস্তানে অবস্থিত সামরিক বিদ্যালয়ের বাঙালি প্রাক্তন শিক্ষার্থী নিয়ে গঠিত হয়েছিল। বর্তমান স্থানে স্থানান্তরের আগে এটি ঢাকার গুলশানে অবস্থিত ছিল।

## তথ্যসূত্র

বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
বিষয়শ্রেণী:ঢাকা ভিত্তিক সংগঠন
আক সুনকুর হাজিব

**আবু সাইদ আক সানকুর হাজিব** (পুরো নাম: *কাসিমুদ দৌলা আকসুঙ্গুর হাজিব*) সুলতান প্রথম মালিক শাহের অধীনে আলেপ্পোর সেলজুক গভর্নর ছিলেন। তিনি ১০৮৭ সাল থেকে সিরিয়ার বেশিরভাগ অংশের *প্রকৃত* শাসক হিসাবে বিবেচিত হন। ১০৯৪ সালে দামেস্কের শাসক প্রথম তুতুশ কর্তৃক রাষ্ট্রদ্রোহের অভিযোগে তার শিরশ্ছেদ করা হয়েছিল।

আক সানকুর ছিলেন জেনগি রাজবংশের প্রতিষ্ঠাতা ইমাদুদ্দিন জেনগির পিতা। তার ছেলে জেনগির বয়স যখন ১০ বছর তখন তিনি মারা যান।

## আলেপ্পো ও হামা
১০৮৭ সালে সুলতান প্রথম মালিক শাহ আক সানকুরকে আলেপ্পো এবং হামা এবং এর আশেপাশের অঞ্চলগুলির গভর্নর বানিয়েছিলেন। এ সময়ে তারা অস্থিতিশীল অবস্থায় ছিলেন। পরবর্তীকালে তিনি আট বছর রাজত্ব করেন।

### তার শাসনের আগে আলেপ্পো
অঞ্চলগুলির শাসক এবং আমিরদের মধ্যে অনেক দ্বন্দ্বের কারণে শহরের অভ্যন্তরে পরিস্থিতি কঠিন ছিল। উচ্চ কর এবং দ্রব্যের মূল্যবৃদ্ধি অপরাধ বৃদ্ধির দিকে পরিচালিত করে।

### সংস্কার
আলেপ্পো এবং এর পরিবেশের নিরাপত্তা পরিস্থিতি ঠিক করে আক সানকুর সংস্কার শুরু করে। তিনি ইসলামি হুদুদ সক্রিয় করেন, চোর-দস্যুদের বিতাড়িত করেন এবং দুর্নীতির মোকাবেলা করেন। নাগরিক অধিকার রক্ষায় তিনি পুলিশের ব্যবহার বাড়ান। তিনি পুলিশ কর্তৃত্বকে জনগণকে নিয়ন্ত্রণ করার পরিবর্তে সুরক্ষার জন্য ব্যবহার করেছিলেন। আক সানকুর প্রতিটি গ্রাম বা সেক্টরের জন্য "সম্মিলিত দায়বদ্ধতার নীতি" তৈরি করেছিলেন, যার অর্থ ছিল যে যদি একটি গ্রামে চোরদের দ্বারা আক্রমণ করা হয়, পুরো গ্রামটি এটি রক্ষা করার দায়িত্ব ভাগ করে নিবে।

শহরে শৃঙ্খলা তৈরির জন্য তার নীতির কারণে, এটি ব্যবসা এবং চাষের জন্য একটি উপযুক্ত জায়গা হয়ে ওঠে, অর্থনীতি পুনরুদ্ধার হয় এবং মুদ্রাস্ফীতি হ্রাস পায়।

### চুরি প্রতিরোধ
তিনি জনগণকে তাদের মালামাল রাস্তা থেকে সরিয়ে না দেওয়ার জন্য বলেছিলেন, এই বলে যে তিনি নিশ্চয়তা দিয়েছিলেন যে, তাদের মালামাল চুরি হবে না।

## উত্তরাধিকার
ইবনে কালানিসি তার *দ্য হিস্ট্রি অফ দামেস্ক* বইয়ে বলেছেন: তিনি শুধু জনগণের সাথে ছিলেন, তিনি রাস্তা রক্ষা করেছিলেন, শৃঙ্খলা নিশ্চিত করেছিলেন, ধর্মের ব্যাপারে সঠিক আচরণ করেছিলেন, দুর্নীতির আক্রমণ করেছিলেন এবং খারাপ লোকদের সরিয়ে দিয়েছিলেন।

ইবনে কাসির এবং আলি ইবনে আসির তার সম্পর্কে লিখেছেন যে, তার একটি ভাল খ্যাতি ছিল।

## মৃত্যু
প্রথম তুতুশ ১০৯৪ সালের মে মাসে আক সানকুরকে হত্যা করেন।

## সূত্র

* 

## তথ্যসূত্র


বিষয়শ্রেণী:১১শ শতাব্দীর ব্যক্তি
বিষয়শ্রেণী:জন্মের সাল অজানা
বিষয়শ্রেণী:১০৯৪-এ মৃত্যু
নারায়ণগঞ্জ প্রেস ক্লাব

নারায়ণগঞ্জ প্রেসক্লাব হল নারায়ণগঞ্জে অবস্থিত সাংবাদিকদের প্রাণের মঞ্চ। বর্তমান সভাপতি আবু সাউদ মাসুদ ও সাধারণ সম্পাদক আফজাল হোসেন পন্টি ।

## ইতিহাস
নারায়ণগঞ্জ প্রেসক্লাব প্রতিষ্ঠিত হয় ১৯৬৬ সালে।

২০০৩ সালের নভেম্বরে, গার্মেন্টস শ্রমিকরা নারায়ণগঞ্জ প্রেসক্লাব ভাংচুর করেছিল কারণ তারা ভেবেছিল যে এটি বাংলাদেশ নিটওয়্যার প্রস্তুত ও রপ্তানিকারক সমিতির অংশ। তারা ক্লাব থেকে একটি ফ্লোর ভাড়া নিয়েছিল। শ্রমিকরা ৯টা থেকে ৫টা কর্মঘন্টা এবং ওভারটাইম বেতনের জন্য বিক্ষোভ করেছিল সেদিন।

১৯৬৬ সালে নারায়ণগঞ্জ প্রেস ক্লাবের প্রথম প্রতিষ্ঠাকালীন কার্যকরী কমিটির সভাপতি (পাকিস্তান অবজারভার) অধ্যক্ষ সামসুল হুদা এবং সাধারণ সম্পাদক হিসেবে (ইত্তেফাক) হাবিবুর রহমান নির্বাচিত হন।

## তথ্যসূত্র

বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের ক্লাব ও সমিতি
বিষয়শ্রেণী:প্রেস ক্লাব
বিষয়শ্রেণী:বাংলাদেশী সাংবাদিকতা সংগঠন
বাদুল্লা জেলা

**বাদুল্লা জেলা** ( *বাদুল্লা ডিস্ট্রিকায়* ;  *পাতুহি মাভাটম*) হল শ্রীলঙ্কার উভা প্রদেশের একটি জেলা। বাদুল্লা জেলার সমগ্র জমির আয়তন   এবং এর মোট জনসংখ্যা ৮,৩৭,০০০ জন। জেলাটির পূর্ব ও দক্ষিণে মোনারাগালা এবং রথনাপুরা জেলা, উত্তরে আমপারা এবং ক্যান্ডি জেলা এবং পশ্চিমে নুওয়ারা এলিয়া এবং মাতালে রয়েছে। জেলার অর্থনীতি প্রধানত কৃষি খামার এবং পশুসম্পদের উপর নির্ভরশীল।

বাদুল্লা জেলা একটি কৃষিপ্রধান জেলা যেখানে চা এবং বিভিন্ন সবজি চাষ করা হয়। জেলাটি একটি উচ্চ অঞ্চল এবং একটি নিম্ন অঞ্চলে বিভক্ত এবং এদের জলবায়ু এবং ভৌগোলিক বৈশিষ্ট্যও পৃথক পৃথক। জেলার উপরের অঞ্চলটি চা বাগান এবং সবজি চাষের জন্য পরিচিত যেখানে নীচের অঞ্চলটি ধান চাষে বেশি গুরুত্ব দেয়।

## শিক্ষা

### বিশ্ববিদ্যালয়গুলো

*
* উভা ওয়েলসা বিশ্ববিদ্যালয়
*

### স্কুল

*
* সরস্বতী সেন্ট্রাল কলেজ
* এস টমাস কলেজ বান্দরওয়েলা
* সেন্ট জোসেফ কলেজ
* বান্দরওয়েলা সেন্ট্রাল কলেজ
* ধর্মদুথা কলেজ
* ইউভিএ কলেজ
* বাদুল্লা কেন্দ্রীয় কলেজ
* বিশাকা বালিকা উচ্চ বিদ্যালয়
* বিহারমহাদেবী বালিকা বিদ্যালয়
* পাসরা ন্যাশনাল কলেজ
* পাসরা তামিল মহা বিদ্যালয়ম ন্যাশনাল কলেজ
* শ্রী রামকৃষ্ণ কলেজ
* আল আধান মহা বিদ্যালয়
* বারাথী মহা বিদ্যালয়ম
* তামিল গার্লস মহাবিদ্যালয়

## বাদুল্লা জেলার নির্বাচনী বিভাগ

* বাদুল্লা
* বান্দরওয়েলা
* হালি-এলা
* হাপুতলে
* মাহীয়াঙ্গনায়া
* পসরা
* উভা-পরানাগামা
* ওয়েলিমাদা
* উইয়ালুয়া

### প্রধান শহরগুলো

* বাদুল্লা (পৌরসভা)
* বান্দরওয়েলা (পৌরসভা)

### প্রধান শহর

* হাপুতলে (নগর পরিষদ)

### অন্যান্য জায়গা

* মাহীয়াঙ্গনায়া
* দিয়াতলাওয়া
* হালি-এলা
* এলা
* হালদুমুল্লা
* বেরগালা
* ওয়েলিমাদা
* কাণ্ডকেতিয়া
* মেগাহাকিভুলা
* পসরা
* লুনুগালা
* টেন্নাপাঙ্গুয়া
* কুমারপট্টিয়া

## জনপরিসংখ্যান
থাম্ব|বাদুল্লা জেলার একটি স্কুল
(২০১০ সালের অনুমান ৮৮৭২২০)

### ধর্ম

এই জেলায় বৌদ্ধ ধর্মের মানুষ সবচেয়ে বেশি (৭২.৬%)। খ্রিস্টান ধর্মের মানুষ সবচেয়ে কম (২.১%)। 

## বাদুল্লা জেলার গুরুত্বপূর্ণ স্থান
এখানে বেশ কয়েকটি বৌদ্ধ বিহার রয়েছে, তাছাড়া রয়েছে কিছু জলপ্রপাত।

ডান|থাম্ব| লিপটনের আসন
ডান|থাম্ব| দিয়ালুমা জলপ্রপাত

* মহিয়ঙ্গনা রাজা মহা বিহার
* মুথিয়াঙ্গানা রাজা মহা বিহার, বাদুল্লা
* আর্মি গ্যারিসন টাউন, দিয়াতলাওয়া
* নামুনুকুল পর্বতমালা
* হাপুতলে লিপটনের সিট ও আদিশাম বাংলো
* ডেমোদরায় রেলওয়ে ব্রিজ ও রেললাইন
* ডানহিন্দা, বাবরকান্দা, দিয়ালুমা এবং রাবণ এলা জলপ্রপাত
* বগোদা কাঠের সেতু
* আদিবাসী বেদ্দা মানুষ, ডাম্বানা

## মানচিত্র

* বাদুল্লার আশেপাশের এবং শ্রীলঙ্কার বিশদ মানচিত্র

## আরো দেখুন

* উভা প্রদেশের ইতিহাস
* উভা প্রদেশের স্বাস্থ্যসেবা - প্রাদেশিক জেনারেল হাসপাতাল - বাদুল্লা

## তথ্যসূত্র

## বহিঃসংযোগ

বিষয়শ্রেণী:শ্রীলঙ্কার জেলা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:তামিল ভাষার লেখা থাকা নিবন্ধ
মাশায়খাত আল ইরকা

**মাশায়খাত আল ইরকা** বা **আল ʽ ইরকার শায়কগণ** () ছিল একটি নগর-রাষ্ট্র যা দক্ষিণ আরবের প্রটেক্টরেটের অংশ ছিল এবং ১৯ শতক থেকে ১৯৫১ সাল পর্যন্ত বিদ্যমান ছিল। এটি এডেন উপসাগরে মুকল্লা থেকে প্রায় ১৩০ মাইল পশ্চিম-দক্ষিণ-পশ্চিমে অবস্থিত ছিল।

## ইতিহাস
শেখডম ১৯ শতকে প্রতিষ্ঠিত হয়েছিল। ২০ শতকের গোড়ার দিকে আল-ইরকা ব্রিটিশ সাম্রাজ্যের কাছ থেকে বাড়ন্ত চাপে পড়ে। ব্রিটিশরা অঞ্চলে তাদের প্রভাব বাড়িয়ে তুলছিল এবং তারা আল-ইরকাকে এডেন উপসাগরে তাদের জাহাজ চলাচলের জন্য সম্ভাব্য হুমকি হিসেবে দেখছিল। ১৯১৪ সালে ব্রিটিশরা আল-ইরকা আক্রমণ করে এবং আল-ইরকি রাজবংশকে উৎখাত করে। শেখদমটিকে ব্রিটিশ কলোনি এডেনের সাথে যুক্ত করা হয় এবং ১৯৬৭ সাল পর্যন্ত এটি ব্রিটিশ শাসনের অধীনে থাকে।

১৮৮৮ সালে ইরকার শাইখ ব্রিটিশ সাম্রাজ্য থেকে একটি উপবৃত্তি পেয়েছিলেন। উক্ত বছরের এপ্রিল মাসে তার সাথে একটি সুরক্ষা চুক্তি স্বাক্ষরিত হয়।

শেখ আওধ বিন মুহাম্মদ বা দাস ১৯০১ সালের জানুয়ারি মাসে মারা যান। তার স্থলাভিষিক্ত হন শাইখ আহমেদ বিন আওয়াদ বিন মুহাম্মদ বা দাস। ১৯০২ সালের জানুয়ারিতে একটি নতুন সুরক্ষা চুক্তি সম্পন্ন হয়েছিল, যখন তার উপবৃত্তি ৮০ থেকে ১৮০ ডলারে উন্নীত করা হয়েছিল।

শেখ আহমেদ বিন আওধ বা দাস ১৯৩৫ সালের ২১ অক্টোবর মৃত্যুবরণ করেন। তার নাতি, আহমদ ইবনে আবদুল্লাহ ইবনে আবদুল্লাহ ইবনে আওয়াদ বা দাস পরের দিন তার উত্তরসূরি নির্বাচিত হন।

তে , ইরকা ওয়াহিদি বালহাফের অন্তর্ভুক্ত হয়। *

== শাসকগণ ==
আল-ইরকার শাসকরা *শায়খ আল-ইরকা উপাধি ধারণ করেছিলেন।

### শেখ

# 'আওয়াদ ইবনে মুহাম্মদ বা দাস, bef. ২৭ এপ্রিল ১৮৮৮ - ২ জানুয়ারী ১৯০১*
# আহমদ ইবনে আওয়াদ বা দাস, ১৯০১** – ২১ অক্টোবর ১৯৩৫
# আহমদ ইবনে আবদুল্লাহ ইবনে আবদুল্লাহ ইবনে আওয়াদ বা দাস, ২২ অক্টোবর ১৯৩৫ – ১৯৫১*''

## জনসংখ্যা
১৯৪৬ সালে, আল-ইরকার শেখডমের জনসংখ্যা ছিল ৫০০ জন। আল-ইরকার সংস্কৃতি আরব ও ইসলামী প্রভাবের মিশ্রণ ছিল। অধিকাংশ জনগণ ছিল সুন্নি মুসলিম।

## ভূগোল ও অর্থনীতি
১৯৪৬ সালের একটি প্রতিবেদনে আল-ইরকাকে একটি "ছোট মাছ ধরার গ্রাম" হিসাবে বর্ণনা করেছিল। আল-ইরকা ছিল একটি ছোট কিন্তু সমৃদ্ধ রাষ্ট্র, এবং ইয়েমেন ও আরব উপদ্বীপের মধ্যে বাণিজ্যে এটি গুরুত্বপূর্ণ ভূমিকা পালন করে। শেখত্বটি ইসলামী শিক্ষার একটি প্রধান কেন্দ্র ছিল এবং এটি মুসলিম বিশ্বের সর্বত্র থেকে পণ্ডিতদের আকর্ষণ করত। আল-ইরকার অর্থনীতি ছিল বাণিজ্য ও কৃষিভিত্তিক। আল-ইরকার একটি সমৃদ্ধ কৃষি খাতও ছিল এবং শেখদমটি বিভিন্ন ধরনের ফসল উৎপাদন করত, যার মধ্যে রয়েছে গম, বার্লি এবং খেজুর।

## তথ্যসূত্র

বিষয়শ্রেণী:ইয়েমেনের ইতিহাস
ইসরা আল-মোদাল্লাল

**ইসরা আল-মোদাল্লাল** (আরবি : **إسراء المدلل**) ২০১৩-২০১৪ মেয়াদে গাজায় হামাস সরকারের ইংরেজি ভাষার মুখপাত্র ছিলেন। তিনি হামাসের প্রথম নারী মুখপাত্র। মিশরে জন্মগ্রহণকারী ইসরা গাজায় বেড়ে ওঠেন। তিনি ইংল্যান্ডের ব্র্যাডফোর্ডের হাই স্কুলে পড়াশোনা করেন এবং গাজা ইসলামি বিশ্ববিদ্যালয় থেকে গণমাধ্যম বিদ্যায় স্নাতক অর্জন করেন। মুখপাত্রের ভূমিকা গ্রহণ করার আগে তিনি সম্প্রচার সাংবাদিক হিসাবে কাজ করেছিলেন। তার নিয়োগ হামাসের জনসাধারণের ভাবমূর্তি পরিবর্তনের প্রচেষ্টার অংশ ছিল।

## প্রারম্ভিক জীবন এবং কর্মজীবন
ইসরা আল-মোদাল্লাল মিশরে একটি ফিলিস্তিনি উদ্বাস্তু শিবিরে জন্মগ্রহণ করেন এবং তার যৌবন গাজায় কাটিয়েছেন। তিনি ইংল্যান্ডের ব্র্যাডফোর্ডের গ্রেঞ্জ টেকনোলজি কলেজে পড়েন তখন তার বাবা বিশ্ববিদ্যালয়ের ছাত্র ছিলেন। ইংল্যান্ডে থাকাকালীন তার ইংরেজি কথ্যভাষায় ইয়র্কশায়ার উপভাষার আঞ্চলিকতার প্রভাব পরে। তিনি গাজা ইসলামি বিশ্ববিদ্যালয় থেকে গণমাধ্যম বিদ্যায় স্নাতক ডিগ্রি অর্জন করেন এবং পরে সম্প্রচার সাংবাদিক হিসেবে কাজ করেন। তিনি একটি স্থানীয় স্টেশন এবং ইংরেজি ভাষার স্যাটেলাইট নিউজ চ্যানেলে কাজের অভিজ্ঞতাকে কর্মজীবনের গঠনমূলক অভিজ্ঞতা হিসেবে কৃতিত্ব দিয়েছেন।

ইসরা আল-মোদাল্লাল ২০১৩ সালের নভেম্বরে হামাস সরকারের আন্তর্জাতিক মুখপাত্র হিসাবে যোগ দেন। এই পদে অধিষ্ঠিত প্রথম মহিলা ছিলেন। মিডিয়া প্রধান ইহাব আল-গুসেইনের অধীনে হামাসের প্রতি জনসাধারণের ভাবমূর্তি পরিবর্তনের একটি প্রচেষ্টার অংশ হিসেবে তার নিয়োগ হয়েছিল। ইহাব একটি নতুন সরকারি ওয়েবসাইট খুলেছেন, সরকারী সোশ্যাল মিডিয়ার ব্যবহার বৃদ্ধি করেছেন এবং অল্প বয়স্ক কর্মী নিয়োগ করেছেন। ক্ষমতায় একজন নারী ব্যক্তিত্ব হিসেবে, তার ভূমিকা ফিলিস্তিনি ও হামাসের উদ্বেগকে পশ্চিমের সাথে আরও ঘনিষ্ঠভাবে সংযুক্ত করা এবং ফিলিস্তিনি নারীদের ক্ষমতায়নের জন্য প্রত্যাশিত ছিল। আল-মোদাল্লাল নিজেকে একজন ফিলিস্তিনি হিসেবে উল্লেখ করেছেন, হামাসের ভক্ত হিসেবে নয়। তিনি বলেছিলেন যে তিনি মানবাধিকার এবং মানবিক কারণগুলিতে মনোনিবেশ করবেন। ইসরায়েলি গণমাধ্যমের সাথে কথা বলবেন না এবং একটি সামাজিক মাধ্যমে প্রচার শুরু করবেন।

তিনি তালাকপ্রাপ্ত, এবং একটি মেয়ে আছে।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ফিলিস্তিনি মুসলিম
বিষয়শ্রেণী:ফিলিস্তিনি রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:গাজা ইসলামি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজনীতিতে ফিলিস্তিনি নারী
জ্যোতি কলশ

একটি **জ্যোতি কলশ হলো** (  ) দেবী দুর্গার প্রতীকী রূপ। নবরাত্রি উৎসবে, ভক্তরা দেবীর মন্দিরে জ্যোতি কলশ প্রজ্জ্বলন করে তাকে তুষ্ট করেন।

## ব্যুৎপত্তি

জ্যোতি কলশ শব্দটি দুটি সংস্কৃত শব্দের সংমিশ্রণ থেকে এসেছে, যথা -  (আলো/প্রদীপ) ও কলশ (ধাতুপাত্র)।

## বর্ণনা

একটি জ্যোতি কলশে ঘি দিয়ে জ্বালানো মাটির প্রদীপ (দিয়া) থাকে যা মাটির পাত্রে (কলশ) স্থাপন করা হয়। এটি মাটির ঢাকনা দিয়ে ঢেকে দেওয়া হয়। নবরাত্রির নয় দিন ও রাত ধরে অগ্নি (জ্যোতি) অবিরাম জ্বলতে থাকে। নবরাত্রির নয় দিন পৃথিবীতে দেবী মাতার ঐশ্বরিক উপস্থিতির প্রতীক। মূল মন্দিরের চারপাশে অনেক বড় হলঘর রয়েছে যেখানে ভক্তদের দ্বারা জ্যোতি কলশ প্রজ্জ্বলন করা হয়। এই জ্যোতি কলশ নয় দিন ধরে রাখা হয় যা স্বেচ্ছাসেবকদের তত্ত্বাবধানে থাকে। তারা নয় দিন ধরে ঘি দিয়ে প্রদীপগুলি জ্বলছে কিনা তা তত্ত্বাবধান করে।

নবরাত্রির সময় অনেকে তাদের গৃহে জ্যোতি কলশ স্থাপন করেন। নদী বা অন্যান্য জলাশয়ে জ্যোতি কলশগুলিকে বিসর্জন দেওয়ার উদ্দেশ্যে উৎসবের নবম ও শেষ দিন জ্যোতি কলশ শোভাযাত্রা বের করা হয়।

জ্যোতি কলশ শোভাযাত্রা রাজস্থান, উত্তর প্রদেশ, মধ্যপ্রদেশ এবং বিশেষ করে ছত্তিশগড়ে দেখা যায় যেখানে জ্যোতি কালশের উৎসব ও স্থাপন খুবই জনপ্রিয়। ভক্তরা বাম্বলেশ্বরী, দন্তেশ্বরী, মহামায়া, মাওলি, মন্দিরে ভিড় করেন। কঙ্কালিন, অষ্টভুজি মন্দির, আদভরসহ আরও অনেক জায়গায় জ্যোতি কলশ স্থাপন করা হয়।

## আরও দেখুন
*দিয়া

## তথ্যসূত্র

বিষয়শ্রেণী:হিন্দু প্রতীক
বিষয়শ্রেণী:পাত্র
বিষয়শ্রেণী:হিন্দু মূর্তিশিল্প
বিষয়শ্রেণী:ছত্তিশগড়ের সংস্কৃতি
বিষয়শ্রেণী:মধ্যপ্রদেশের সংস্কৃতি
বিষয়শ্রেণী:হিন্দু পুজায় আগুন
বিষয়শ্রেণী:হিন্দু মূর্তিবিদ্যা
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:রাজস্থানি সংস্কৃতি
জুলিয়া (১৯৭৭-এর চলচ্চিত্র)

***জুলিয়া*** ফ্রেড জিনেমান পরিচালিত ১৯৭৭ সালের মার্কিন দ্বিতীয় বিশ্বযুদ্ধের নাট্য চলচ্চিত্র। এটি লিলিয়ান হেলম্যানের ১৯৭৩ সালের *পেন্টিমেন্টো* বইয়ের *জুলিয়া* পরিচ্ছেদ অবলম্বনে নির্মিত। পরিচ্ছেদটি দ্বিতীয় বিশ্বযুদ্ধের পূর্বের বছরগুলোতে নাৎসিবাদের বিরুদ্ধে লড়াই করা লেখকের দীর্ঘদিনের বন্ধু জুলিয়ার সাথে তার সম্পর্ক নিয়ে রচিত। এই গল্প অবলম্বনে *জুলিয়া* চলচ্চিত্রের চিত্রনাট্য লিখেছেন অ্যালভিন সারজেন্ট। চলচ্চিত্রে প্রধান চরিত্রে অভিনয় করেছেন জেন ফন্ডা, ভানেসা রেডগ্রেভ, জেসন রবার্ডস, হ্যাল হলব্রুক, রোজম্যারি মার্ফি, মাক্সিমিলিয়ান শেল ও নবাগত মেরিল স্ট্রিপ।

*জুলিয়া* ১৯৭৭ সালের ২রা অক্টোবর টুয়েন্টিয়েথ সেঞ্চুরি স্টুডিওজের পরিবেশনায় প্রেক্ষাগৃহে মুক্তি পায়। চলচ্চিত্রটি সমালোচকদের নিকট থেকে ইতিবাচক পর্যালোচনা লাভ করে এবং ৭ মিলিয়ন ডলার নির্মাণব্যয়ের বিপরীতে ২০.৭ মিলিয়ন ডলার আয় করে। এটি ৫০তম একাডেমি পুরস্কারে শ্রেষ্ঠ চলচ্চিত্র-সহ সর্বাধিক ১১টি মনোনয়ন লাভ করে এবং শ্রেষ্ঠ পার্শ্ব অভিনেতা (রবার্ডস), শ্রেষ্ঠ পার্শ্ব অভিনেত্রী (রেডগ্রেভ) ও শ্রেষ্ঠ উপযোগকৃত চিত্রনাট্য (সারজেন্ট) বিভাগে তিনটি পুরস্কার লাভ করে। এটি ৩৫তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র-সহ সর্বাধিক ৭টি বিভাগে মনোনয়ন লাভ করে এবং ফন্ডা নাট্যধর্মী চলচ্চিত্রে শ্রেষ্ঠ অভিনেত্রী ও রেডগ্রেভ শ্রেষ্ঠ পার্শ্ব অভিনেত্রী বিভাগে পুরস্কার লাভ করেন। এছাড়া এটি ৩২তম ব্রিটিশ একাডেমি চলচ্চিত্র পুরস্কারে সর্বাধিক ১০টি মনোনয়ন লাভ করে এবং শ্রেষ্ঠ চলচ্চিত্র, শ্রেষ্ঠ প্রধান অভিনেত্রী (ফন্ডা), শ্রেষ্ঠ চিত্রনাট্য ও শ্রেষ্ঠ চিত্রগ্রহণ বিভাগে চারটি পুরস্কার অর্জন করে।

## অভিনয়শিল্পীদল

এটি মেরিল স্ট্রিপ ও লিসা পেলিক্যানের অভিষেক চলচ্চিত্র।
## পুরস্কার ও মনোনয়ন

রেডগ্রেভ শ্রেষ্ঠ পার্শ্ব অভিনেত্রী বিভাগে মনোনয়ন লাভের পর জিউইশ ডিফেন্স লিগ তার মনোনয়ন নিয়ে আপত্তি জানায় কারণ তিনি *দ্য প্যালেস্টিনিয়ান* নামক প্রামাণ্যচিত্রের ধারাভাষ্য দেন এবং এর অর্থায়নে সাহায্য করেন, যা ফিলিস্তিন রাষ্ট্রের প্রতি সমর্থনের ইঙ্গিত দেয়। এছাড়া তার একাডেমি পুরস্কার অনুষ্ঠানে ইট-পাটকেল নিক্ষেপ করে।

## টীকা

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৭৭-এর চলচ্চিত্র
বিষয়শ্রেণী:১৯৭৭-এর নাট্য চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
বিষয়শ্রেণী:১৯৭০-এর দশকের নারী বন্ধু সম্পর্কিত চলচ্চিত্র
বিষয়শ্রেণী:১৯৭০-এর দশকের ব্রিটিশ চলচ্চিত্র
বিষয়শ্রেণী:১৯৭০-এর দশকের মার্কিন চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:ফ্রেড জিনেমান পরিচালিত চলচ্চিত্র
বিষয়শ্রেণী:অ্যালভিন সারজেন্টের চিত্রনাট্য সংবলিত চলচ্চিত্র
বিষয়শ্রেণী:জর্জ দেলেরু সুরারোপিত চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:এমি-এলস্ট্রি স্টুডিওজে ধারণকৃত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:মার্কিন উপন্যাস অবলম্বনে চলচ্চিত্র
ধুনুচি

**ধুনুচি** হলো বঙ্গের একটি ঐতিহ্যবাহী ধুনো জ্বালানোর পাত্রবিশেষ (সাধারণত ভারতীয় লোবান বা *ধুনোর* সাথে ঐতিহ্যবাহী অনুষ্ঠানে ব্যবহার করা হয়) যা পূজায় *[[আরতি]]* করার এক পর্যায়ে ব্যবহৃত হয়। এটি প্রায়শই *প্রদীপের* সাথে *আরতির* পরে ব্যবহৃত হয়।

## বর্ণনা

ধুনুচির একটি প্রজ্বলনের উপযোগী প্রসারিত আকৃতি রয়েছে। এর উপরে একটি বড় গহ্বর সহ একটি কাণ্ড ধরে রাখা হয়। ধুনুচি ঐতিহ্যগতভাবে মাটির পাত্র দিয়েও তৈরি হতে পারে। ধুনুচি এক হাতলবিশিষ্ট হতে পারে। কোনো ক্ষেত্রে দুটি হাতল একে অপরের বিপরীত দিকেও দেখা যায়। আবার কোনো সময় হাতলবিহীন হয়ে থাকে। তাপের প্রভাব কমাতে পিতল বা রূপালী ধুনুচির লম্বা হাতল রয়েছে।

মাটির পাত্রের ধুনুচি মাটি থেকে কুমোররা তৈরি করে। আকৃতি দেওয়ার পর ধুনুচিগুলো প্রথমে রোদে শুকিয়ে আগুনে পোড়ানো হয়। প্রতি বছর, নদীয়া বা বাঁকুড়ার মতো জেলার কুমোররা দুর্গাপূজার পূর্বে ব্যাপক হারে ধুনুচি তৈরি করে। ২০১৬ সালের হিসাবে, বাঁকুড়ায় মাঝারি আকারের মাটির পাত্রের ধুনুচির পাইকারি মূল্য ছিল দশ থেকে বারো টাকা এবং খুচরা মূল্য ছিল কুড়ি থেকে পঁচিশ টাকা।

## ব্যবহার

নিচে জ্বলন্ত কয়লা রেখে ধুনাচি জ্বালানো হয় যা ধীরে ধীরে জ্বলতে থাকা নারকেলের তুষের একটি স্তর জ্বালাতে থাকে। তার উপর ধূপ (ভারতীয় লোবানের মতো শালিনির্যাস) ছিটিয়ে দেওয়া হয়। বাংলায় ঐতিহ্যগতভাবে দুর্গাপূজার সময় *[[ধুনুচি নৃত্য]]* বা ধুনুচির সাথে ঢাকের তালে তালে নৃত্য করা হয়। অনেক পুজোয় সেরা ধুনুচি নৃত্য প্রতিযোগিতারও আয়োজন করা হয়, যেখানে তিনটি ধুনুচি ধরে নৃত্য প্রদর্শিত হয়- দুই হাতে দুটো এবং তৃতীয় ধুনুচিটি মুখে দাঁতের মাঝে রাখা হয়। ধুনুচি আরতি "ধূপ আরতি" নামেও পরিচিত।
## তথ্যসূত্র

## বহিঃসংযোগ

* Dhunuchi Nach video
* Dhunuchi Nach Photo  

বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:আরতি
বিষয়শ্রেণী:দুর্গাপূজা
শেজান ইন্টারন্যাশনাল

**শেজান ইন্টারন্যাশনাল লিমিটেড** () হলো লাহোরে অবস্থিত পাকিস্তানি পানীয় প্রস্তুতকারক। এটি পাকিস্তানের সবচেয়ে বড় খাদ্য ও পানীয় প্রস্তুতকারকদের মধ্যে একটি। তাদের দুটি বিখ্যাত ব্র্যান্ড হলো *অল পিওর* এবং *টুইস্ট*। এই কোম্পানিটি শাহনেওয়াজ গ্রুপের একটি অংশ এবং পাকিস্তান স্টক এক্সচেঞ্জের তালিকাভুক্ত।

শেজান ১৯৬৪ সালে লাহোরে প্রতিষ্ঠিত হয়। তারা কোমল পানীয়, জুস, কেচাপ এবং জ্যামসহ বিভিন্ন পণ্য তৈরি করে। কোম্পানিটি পাকিস্তানের একক বৃহত্তম আম উৎপাদনকারী এবং প্রায় ১০০০ জন শ্রমিক এখানে কাজ করে। কোম্পানিটি তাদের ট্রেডমার্ক পণ্য 'শেজান ম্যাঙ্গো'র জন্য সবচেয়ে বেশি পরিচিত। শেজান ম্যাঙ্গো হলো পাকিস্তানের জনপ্রিয় একটি আমের জুস।

## ইতিহাস
১৯৬৪ সালের ১৩ মে পাকিস্তানের শাহনেওয়াজ গ্রুপ এবং মার্কিন যুক্তরাষ্ট্রের অ্যালায়েন্স ইন্ডাস্ট্রিয়াল ডেভেলপমেন্ট কর্পোরেশনের যৌথ উদ্যোগে শেজান ইন্টারন্যাশনাল প্রতিষ্ঠিত হয়।

শেজান পাকিস্তানের বৃহত্তম খাদ্য প্রক্রিয়াকরণ কোম্পানিগুলোর মধ্যে একটি। তারা দেশের অভ্যন্তরীণ চাহিদা মেটানোর পাশাপাশি রপ্তানি চাহিদা মেটাতেও সক্ষম। এছাড়া, তারা উৎপাদনে ক্রমাগত উন্নতি করছে।

১৯৭১ সালে শাহনেওয়াজ গ্রুপ পাকিস্তান সরকারের অনুমতি নিয়ে অ্যালায়েন্স ইন্ডাস্ট্রিয়াল ডেভেলপমেন্ট কর্পোরেশনের সমস্ত শেয়ার ক্রয় করে। তারা ১৯৮০-৮১ সালে করাচিতে একটি পৃথক শাখা স্থাপন করে, যা বর্তমানে করাচি ও সিন্ধুর চাহিদা মেটানোর পাশাপাশি রপ্তানি চাহিদাও পূরণ করে। ১৯৮৩ সালে পাঞ্জাবের লাহোরে আরেকটি কারখানা স্থাপন করা হয়। ১৯৮৭ সালে একটি স্বাধীন টেট্রা ব্রিক কারখানা চালু করা হয়। ১৯৯০ সালে পাকিস্তানের খাইবার পাখতুনখোয়ার হাত্তারে একটি জুস কারখানা স্থাপনের সিদ্ধান্ত নেওয়া হয়।

শেজান ইন্টারন্যাশনালের প্রধান কার্যালয় পাকিস্তানের লাহোরে অবস্থিত। ইংল্যান্ডে, নুভো ফুডস লিমিটেড সকল শেজান পণ্যের অনুমোদিত পরিবেশক। তারা জুস, জ্যাম, আচার, চাটনি, সস, সিরাপ এবং স্কোয়াশের আমদানি ও বিতরণ পরিচালনা করে।

কানাডায়, *টার্গেট ফুডস* হলো তাদের অনুমোদিত পরিবেশক। বাংলাদেশে, সজীব ফুডস সকল শেজান পণ্যের অনুমোদিত পরিবেশক। 

## বিতর্ক
শেজানের মালিকের সাথে আহ্‌মদীয়ার সংশ্লিষ্টতার কারণে তারা বারবার বিতর্কের লক্ষ্যবস্তু হয়। অতীতে ধর্মীয় রক্ষণশীলদের নেতৃত্বে বেশ কয়েকটি প্রচারাভিযান শেজানকে লক্ষ্যবস্তু বানায়। এমনকি তারা শেজানকে বয়কটের আহ্বান জানায় ও পরবর্তীতে নিষিদ্ধ করে।

### শেজানের পণ্য নিষিদ্ধ
২০১২ সালে, ইসলামি গোষ্ঠীগুলোর প্রচারাভিযানে আরও উদার কণ্ঠস্বর পাওয়া যায়, এর মধ্যে লাহোর বার অ্যাসোসিয়েশনের আইনজীবীরা ছিলেন অন্যতম। লাহোর বার অ্যাসোসিয়েশন তাদের বার ও অধস্তন আদালত কমপ্লেক্স থেকে শেজানের পণ্যগুলো নিষিদ্ধ করে এবং কেউ পানীয়টি কিনতে গেলে তার বিরুদ্ধে কঠোর ব্যবস্থা নেওয়ার হুমকি দেয়। মূলত ১০০ জন আইনজীবীর সর্বসম্মতিক্রমে শেজান পানীয় ও পণ্যের উপর নিষেধাজ্ঞার পক্ষে ভোট দেওয়ায় এই পদক্ষেপ নেওয়া হয়।

### আক্রমণ
নিয়মতান্ত্রিক আহমদীয়া বিরোধী প্রচারণায় শেজানের পণ্য বয়কটের অসংখ্য উদ্যোগের ফলস্বরূপ, শেজান কারখানার বিরুদ্ধে বেশ কয়েকটি আক্রমণ রেকর্ড করা হয়। ২০১০ সালের জুনে অজ্ঞাতপরিচয় আততায়ীরা শেজানের একটি কারখানায় হামলা চালায় এবং বোমা বিস্ফোরণ ঘটায়। ফলে শেজানের চারজন কর্মী আহত হয়।

## তথ্যসূত্র

## বহিঃসংযোগ
* 

বিষয়শ্রেণী:পাকিস্তানি পানীয়
বিষয়শ্রেণী:পাকিস্তানি মার্কা
বিষয়শ্রেণী:১৯৬৪-এ পাকিস্তানে প্রতিষ্ঠিত
বিষয়শ্রেণী:পাকিস্তান স্টক এক্সচেঞ্জে তালিকাভুক্ত কোম্পানি
বিষয়শ্রেণী:পাকিস্তানে আহমদীয়া
বিষয়শ্রেণী:পাকিস্তানের পানীয় কোম্পানি
তুলসী বৃন্দাবন

**তুলসী বৃন্দাবন** (  ) হল একটি ক্ষুদ্র মঞ্চ-সদৃশ পাথর বা সিমেন্টের বেদি যা ঐতিহ্যবাহী হিন্দু বাড়ির সম্মুখে রাখার প্রথা রয়েছে। এর দ্বারা পবিত্র তুলসী গাছের প্রতি সম্মান প্রদর্শন করা হয়।

কাঠামোটি **তুলসী থারা** (মালয়ালম : തുളസിത്തറ), **তুলসী চৌরা** বা **তুলসী বৃন্দাবন** ( ) , **তুলসী বৃন্দাবনম** ( ), এবং **তুলসী ব্রুন্দাবনম** (তেলুগু : తులసి బృందావనం) ইত্যাদি নামে ভারতীয় আঞ্চলিক ভাষায় পরিচিত।

## গুরুত্ব

হিন্দু সাহিত্যে তুলসী বৃক্ষকে দেবী তুলসী হিসাবে বর্ণনা করা হয়েছে। ব্রহ্ম বৈবর্ত পুরাণের এক কিংবদন্তি অনুসারে, সরস্বতী, গঙ্গা ও লক্ষ্মী ছিলেন বিষ্ণুর তিন স্ত্রী। একবার ক্ষুব্ধ সরস্বতী ও গঙ্গার মধ্যে একটি তর্ক শুরু হয়। পরবর্তীতে তারা স্বামীর খুব কাছাকাছি যাওয়ার চেষ্টা করার অভিযোগে একে অপরকে অভিযুক্ত করেন। লক্ষ্মী তাদের উভয়কে শান্ত করার চেষ্টা করেছিলেন। কিন্তু বচসা বাড়তে থাকে, এক পর্যায়ে তিনজন একে অপরকে পৃথিবীতে অবতারিত হওয়ার জন্য অভিশাপ দিয়েছিল: সরস্বতী ও গঙ্গা নদী হয়ে ওঠেন, আর লক্ষ্মী তুলসী বৃক্ষ রূপে অবতীর্ণ হন।

দেবী ভাগবত পুরাণের কিংবদন্তিতে, লক্ষ্মী নিজেকে রাজা ধর্মধ্বজের কন্যা তুলসী রূপে অবতারিত করেছিলেন। তিনি শঙ্খচূড় বিয়ে করেছিলেন। শঙ্খচূড় ছিল দুষ্ট অসুর এবং কৃষ্ণের সখা সুদামার অবতার। শিব একটি যুদ্ধে শঙ্খচূড়ের সাথে যুদ্ধ করেছিলেন। কিন্তু শঙ্খচূড় তার স্ত্রীর সতীত্বের কারণে অজেয় হয়েছিল। বিষ্ণু শঙ্খচুড়ের ছদ্মবেশ ধারণ করেন এবং তুলসীর সাথে প্রেম করেন যতক্ষণ না তুলসী বুঝতে পারেন যে তিনি একজন প্রতারক। যখন তুলসী বিষ্ণুকে অভিশাপ দিতে উদ্যত হলেন, বিষ্ণু তাকে তার স্ত্রী হিসাবে আসল পরিচয় জানিয়েছিলেন। যুদ্ধে শিব অসুরকে পরাজিত করতে সক্ষম হন। জড় জগৎ থেকে মুক্ত হয়ে, সুদামা গোলোকে প্রত্যাবর্তন করেন। এদিকে তুলসী তার পার্থিব রূপকে তুলসী বৃক্ষে রূপান্তরিত করেন ও বৈকুণ্ঠে লক্ষ্মীরূপে বিষ্ণুর সাথে পুনরায় মিলিত হন।

### তুলসী বিবাহ
তুলসী বিবাহ নামে পরিচিত একটি অনুষ্ঠান হিন্দুধর্মাবলম্বীগণ প্রবোধিনী একাদশী (কার্তিক শুক্লপক্ষের একাদশী চান্দ্র দিন) থেকে কার্তিক পূর্ণিমার মধ্যে সাধারণত একাদশ বা দ্বাদশ চান্দ্র দিবসে পালন করে থাকে। এটি দেবী তুলসীর আনুষ্ঠানিক বিবাহ যেখানে তুলসী উদ্ভিদ বিষ্ণুর প্রতীক শালগ্রামের (কৃষ্ণ বা রামের একটি প্রতিমূর্তি) সাথে শোভিত হন। বর - কন্যার আনুষ্ঠানিকভাবে পূজা করা হয়। তারপর ঐতিহ্যগত হিন্দু বিবাহের রীতি অনুযায়ী বিবাহ দেওয়া হয়। এটি চার মাসের (*[[চতুর্মাস|চাতুর্মাস্য]])* সমাপ্তিকালকে চিহ্নিত করে এবং বর্ষাকালের সাথে মিলে যায়। এই সময় বিবাহ ও অন্যান্য আচার-অনুষ্ঠানের জন্য অশুভ বলে বিবেচিত হয়। এই দিনটি ভারতে বার্ষিক বিবাহ মরসুমের উদ্বোধন করে।
## চিত্রশালা

File:തുളസി-തറ.JPG|কেরালায় তুলসী বৃন্দাবন; মালয়ালমে *তুলসীত্তারা* বলা হয়।
File:Tulasi kota..jpg|একটি তেলুগু গৃহপ্রাঙ্গনে তুলসী বৃন্দাবন বা তুলসী কোট।
File:Thulasitthara.jpg|কেরালায় তুলসী বৃন্দাবন।
File:Tulsi Mancha at Radhamadhab Temple Arnab Dutta 2011.JPG|রাধামাধব মন্দিরের তুলসী মঞ্চ, পশ্চিম বঙ্গ।
File:Tulsi jai.jpg|গ্রাম্য গৃহে তুলসী মঞ্চ।
File:Aji 1976.jpg|একজন মহারাষ্ট্রীয় মহিলা তুলসীবৃক্ষে জলদান করছে(১৯৭০ সালে তোলা)

## তথ্যসূত্র

বিষয়শ্রেণী:প্রত্নতাত্ত্বিক বৈশিষ্ট্য
বিষয়শ্রেণী:হিন্দু প্রথা
বিষয়শ্রেণী:ওড়িশার সংস্কৃতি
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:হিন্দু অনুশীলন
বিষয়শ্রেণী:হিন্দুধর্মে উদ্ভিদ
মালদ্বীপের রাজনৈতিক দলগুলির তালিকা

**[[মালদ্বীপ|মালদ্বীপের]] রাজনৈতিক দলগুলিকে** বৈধ করা হয়েছিল যখন মালদ্বীপের সংসদ ২ জুন ২০০৫-এ বহুদলীয় ব্যবস্থা তৈরির জন্য সর্বসম্মতভাবে ভোট দেয়। কয়েক দশকের স্বৈরাচারী শাসনের পর এটি এসেছে। এই রায়ের আগে মালদ্বীপের আইনি ব্যবস্থার অধীনে রাজনৈতিক দলগুলিকে অনুমতি দেওয়া হয়নি।

## বর্তমান তালিকা

### সংসদীয়

### সংসদীয় বহির্ভূত

## বিলুপ্ত দলগুলি

### রাজনৈতিক দলের বিল
১২ মার্চ, ২০১৩-এ রাষ্ট্রপতি ওয়াহেদ একটি নতুন 'রাজনৈতিক পার্টি বিল' অনুমোদন করেন,  ২০০৫ সালে প্রতিষ্ঠিত নির্দেশিকা প্রতিস্থাপন করে, যখন দেশে একটি বহুদলীয় ব্যবস্থা তৈরি হয়েছিল। বিলে একটি রাজনৈতিক দল নিবন্ধনের জন্য প্রয়োজনীয় ন্যূনতম সদস্য সংখ্যা ৩০০০ থেকে বাড়িয়ে ১০,০০০ করা হয়েছে। বিলটি অনুমোদনের সাথে সাথে ১০,০০০ সদস্য নিবন্ধিত ছিল না এমন সমস্ত রাজনৈতিক দল বিলুপ্ত হয়ে গেছে। ১১টি বিলুপ্ত দলগুলির মধ্যে থেকে, গৌমি ইথিহাদ এবং মালদ্বীপ উন্নয়ন জোট নির্বাচন কমিশনকে প্রয়োজনীয় নথিপত্র উপস্থাপন করেছে এবং তাদের বৈধতা ধরে রেখেছে।

নতুন আইনের অধীনে দ্রবীভূত হওয়া দলগুলোর একটি তালিকা নিচে দেওয়া হল:

## আরো দেখুন

* মালদ্বীপের রাজনীতি
* দেশ অনুযায়ী রাজনৈতিক দলের তালিকা

## তথ্যসূত্র


## বহিঃসংযোগ

* মালদ্বীপ নির্বাচন কমিশনে রাজনৈতিক দলগুলোর নিবন্ধন ।
বিষয়শ্রেণী:মালদ্বীপের রাজনৈতিক দল
একটি না বলা গল্প

***একটি না-বলা গল্প*** ২০২৩ সালের বাংলাদেশী মুক্তিযুদ্ধ ও স্বৈরাচারবিরোধী আন্দোলনের পটভূমিতে নির্মিত নাট্য চলচ্চিত্র। এটির কাহিনী, সংলাপ, চিত্রনাট্য রচনার সাথে পরিচালনা করছেন পঙ্কজ পালিত । এটি পঙ্কজ পালিত পরিচালিত প্রথম চলচ্চিত্র। প্রধান চরিত্রে অভিনয় করছেন রওনক হাসান, প্রাণ রায়, ও রুনা খান

## পটভূমি

১৯৮৮ সাল স্বৈরাচারবিরোধী আন্দোলনে বাংলাদেশ উত্তাল হয়। আন্দোলনকারীদের দমন করতে চট্টগ্রামে আইনশৃঙ্খলা রক্ষা বাহিনী তৎপর, পুলিশের গুলিতে মারা যায় এক তরুণ। হাসপাতালের বিছানায় সেই তরুণ যখন জীবনমৃত্যুর সন্ধিক্ষণে, তখন তার বাবা সিদ্ধান্ত নেন পরিবারের সদস্যদের মুক্তিযুদ্ধের এমন কিছু কথা বলবেন, যা এত দিন তিনি গোপন রেখেছিলেন। বেরিয়ে আসে কিছু অনাকাঙ্ক্ষিত সত্য। জানা যায়, এত দিন মুক্তিযোদ্ধা হিসেবে সব সুযোগ-সুবিধা নিলেও তিনি আসলে মুক্তিযোদ্ধা ছিলেন না। এমন এক রহস্যময় গল্প নিয়েই তৈরি হয়েছে এই সিনেমায়।

## অভিনয়ে
* রওনক হাসান
* রুনা খান - ময়মুনা
* প্রাণ রায়
* আরিফুল ইসলাম
* রাকিব হোসেন ইভন
* নাঈমা আনজুমান মুন
* আহসানুল হক মিনু
* শ্রেয়সী স্রোতস্বিনী
* মার্জিয়া আক্তার নরেশ ভূইয়া

## নির্মাণ
২০১৭ সালের ডিসেম্বরে প্রথম আলোর সাহিত্য পাতায় সাংবাদিক ও কথাসাহিত্যিক বিশ্বজিৎ চৌধুরীর লেখা ‘অন্য আলো’য় ‘মৃত্যু যেভাবে বাঁচায়’ নামে একটা গল্প পড়েন পঙ্কজ পালিত। তখন তিনি সিদ্ধান্ত নেন এই গল্প নিয়ে সিনেমা বানাবেন। বিশ্বজিৎ চৌধুরীর কাছ থেকে অনুমতি নিয়ে সেই গল্প অবলম্বে চিত্রনাট্য লিখে অনুদানের জন্য জমা দেন পংকজ। ২০১৯ - ২০২০ অর্থবছরে সরকারি অনুদান পেয়েই তার প্রথম চলচ্চিত্র নির্মাণের কাজ শুরু করেন।

চলচ্চিত্রটির চিত্রগ্রহণ ২০২১ সালের ৮ জানুয়ারি শুরু হয়। এর বেশি ভাগ দৃশ্য চট্টগ্রাম, বান্দরবান, পুবাইল ও নবাবগঞ্জে ধারণ করা হয়েছে।

## মুক্তি
২০২৩ সালের ১০ মার্চ চলচ্চিত্রটি বাংলাদেশ ৮টি প্রেক্ষাগৃহে মুক্তি পায়

## তথ্যসূত্র

## বহিঃসংযোগ

* 

বিষয়শ্রেণী:২০২৩-এর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:২০২৩-এ পরিচালনায় অভিষেক চলচ্চিত্র
বিষয়শ্রেণী:নব্বইয়ের স্বৈরাচার বিরোধী আন্দোলন
বারদুর হ্রদ

**বারদুর হ্রদ** ()  হল টেকটোনিক উৎপত্তির একটি বৃহৎ লবণাক্ত হ্রদ,  তুরস্কের দক্ষিণ-পশ্চিমাঞ্চলের বারদুর এবং ইসপার্টা প্রদেশের মধ্যবর্তী সীমান্তে অবস্থিত।  এটির ক্ষেত্রফল ২৫০ কিমি২ এবং সর্বোচ্চ গভীরতা বিভিন্নভাবে ৫০ থেকে ১১০ মিটারের মধ্যে রিপোর্ট করা হয়েছে। লেকের জলের স্তর ওঠানামা করে। অনেক পাখি প্রজাতির জন্য বারদুর হ্রদ একটি গুরুত্বপূর্ণ জলাভূমি স্থান এবং এটি একটি রামসার সাইট মনোনীত।

বারদুর হ্রদটি তুরস্কের বৃহত্তম এবং গভীরতম হ্রদগুলির মধ্যে একটি, যা দক্ষিণ-পশ্চিম আনাতোলিয়ার তুর্কি হ্রদ অঞ্চল এ  (৩৭°৪৩′৩৫১′উ, ৩০°১০′৮৭৮′পূ), একটি বন্ধ  অববাহিকা মধ্যে অবস্থিত।  ক্যাচমেন্ট এলাকা হল ৬১৫০ কিমি২। গড় গভীরতা ৪০ মিটার এবং সর্বোচ্চ গভীরতা ৬৮ মিটার। ৮৫৪ মিটার উচ্চতায় সর্বোচ্চ পৃষ্ঠের ক্ষেত্রফল হল ১৪০ কিমি২। এটি লবণাক্ত এবং অত্যন্ত ক্ষারীয় (pH ৯.৫) এবং এটি কখনই জমে না।

বারদুর হ্রদ তুরস্কের গভীরতম হ্রদগুলির মধ্যে একটি। সোডিয়াম সালফেট এবং ক্লোরিন উপাদানের পরিমাণের কারণে হ্রদে জলজ উদ্ভিদ পরিলক্ষিত হয় না। যেহেতু লেকটি শীতকালে বরফে পরিণত হয় না, তাই এটি পাখিদের জন্য শীতকালীন আশ্রয় হিসেবে কাজ করে। উত্তর তীরের কাছাকাছি একটি শিল্প কমপ্লেক্স এবং একটি বিমানবন্দরের উপস্থিতি দ্বারা হ্রদের বাস্তুতন্ত্র হুমকির সম্মুখীন। পানির স্তর হ্রাস (উজানের বাঁধ নির্মাণের কারণে এবং অজানা কারণে), অবক্ষেপণের বৃদ্ধি (জল ক্ষয় থেকে), জৈব দূষণ (খাদ্য প্রক্রিয়াকরণ এবং বুর্দুর সিটির কাঁচা নর্দমা বর্জ্য থেকে), এবং অজৈব বর্জ্য (একটি সালফার খনি থেকে) হ্রদের অখণ্ডতার জন্য দীর্ঘমেয়াদী হুমকির প্রতিনিধিত্ব করে। ক্যাচমেন্ট অববাহিকায় বাঁধ এবং পুকুর নির্মাণের কারণে ১৯৭৫ থেকে ২০০২ সাল পর্যন্ত জলস্তর হ্রাস পেয়েছে, যার ফলে ২৭ বছরের সময়কালে হ্রদ এলাকার ২৭% ক্ষতি হয়েছে। বর্তমানে, আনুমানিক হ্রদ এলাকা ১৪০ কিমি২ এবং ১৫৩ কিমি২ এর মধ্যে।

বারদুর হ্রদটির পক্ষীতাত্ত্বিক গুরুত্ব রয়েছে, এখানে প্রচুর শীতকালীন পাখির প্রজাতি রয়েছে। এটি বিশ্বের সবচেয়ে গুরুত্বপূর্ণ শীতকালীন স্থান সাদা মাথার হাঁস, একটি বিশ্বব্যাপী বিপন্ন প্রজাতি। এটি আরও ১০টি আন্তর্জাতিকভাবে গুরুত্বপূর্ণ জলপাখির প্রজাতির আবাসস্থল হিসাবে কাজ করেছে। বারদুর হ্রদ ১৯৯৩ সাল থেকে একটি রামসার সাইট এবং ১৯৯৪ সাল থেকে একটি বন্যপ্রাণী সংরক্ষণাগার। *Aphanius anatoliae sureyanus* (একমাত্র মাছের প্রজাতি) এবং ''A. Burduricus' হ্রদের স্থানীয় প্রজাতি।

হ্রদটির গঠন ৫ মিলিয়ন বছর আগে একটি টেকটোনিক নিম্নচাপ হিসাবে শুরু হয়েছিল (বারদুর এলাকাটি প্রথম শ্রেণীর ভূমিকম্প অঞ্চলে রয়েছে)। এটি জানা যায় যে হ্রদটি দীর্ঘ সময়ের জন্য তার স্বাদু জলের বৈশিষ্ট্য বজায় রেখেছিল। প্লিও-প্লাইস্টোসিন সময়কালে উচ্চতা ছিল ১০০ মিটার বেশি, তাই হ্রদটি উপূ-দপ  দিকে প্রসারিত হয়েছিল। প্লাইস্টোসিন যুগের শেষের দিকে, হ্রদের লবণাক্তকরণ এবং সঙ্কুচিত হতে শুরু করে, যা বর্তমানে একটি প্রক্রিয়া চলছে। ১৯৭৫ সাল থেকে, -১০ মিটার উচ্চতা পরিবর্তন এবং ২৭% আয়তনের ক্ষতি রেকর্ড করা হয়েছে। এই পরিসংখ্যানের প্রধান কারণ হল হ্রদের প্রধান উৎস যেমন বোজকে স্রোতের উপর নির্মিত বাঁধ এবং পুকুর; ১৯৮৮ এবং ১৯৯৫ সালের মধ্যে তীব্র খরা; এবং, সবচেয়ে উল্লেখযোগ্যভাবে, স্থানীয় কৃষকদের দ্বারা জলাধারের ব্যাপক ব্যবহার।

## তথ্যসূত্র

## বহিঃসংযোগ
* Lake Burdur at BirdLife International

বিষয়শ্রেণী:তুরস্কের হ্রদ
বিষয়শ্রেণী:তুরস্কে রামসার সাইট
বিষয়শ্রেণী:বারদুর প্রদেশের ভূমিরূপ
বিষয়শ্রেণী:ইস্পার্‌টা প্রদেশের ভূমিরূপ
বিষয়শ্রেণী:তুরস্কের গুরুত্বপূর্ণ পাখি এলাকা
দুবাই টাওয়ার দোহা

**দুবাই টাওয়ারস- দোহা** হলো কাতারের দোহায় অবস্থিত একটি অতি-উঁচু আকাশচুম্বী ভবন যার মূল ছাদের উচ্চতা ৪০০ মিটার বা (১,৩১২.৩৪ ফুট) এবং সার্বিক টাওয়ারের উচ্চতা ৪৩৭ মিটার বা (১৪৩৩.৭৩ ফুট)। দুবাই টাওয়ারের আনুমানিক খরচ ধরা হয়েছে ২.৩ বিলিয়ন কাতারই রিয়াল বা (৬৩১.৬১ মিলিয়ন ইউএস ডলার)। ধারণা করা হচ্ছে, এর নির্মাণ কাঠামোটি সম্পূর্ণ হলে এটি হবে কাতারের সবচেয়ে উঁচু ভবন। এবং এটি হবে আরো সুন্দর আরো চাকচিক্যময় এবং ব্যস্তময় বানিজ্যিক এলাকার মধ্যে একটি।

কাতার, দোহার ওয়েস্ট বে জেলায় অবস্থিত, দোহা কর্নিচের পাশে, ৯০তলা বিশিষ্ট দুবাই টাওয়ারস/বহুতল ভবনটি নির্মাণ করছে সামা দুবাই, যা পূর্বে দুবাই ইন্টারন্যাশনাল প্রপার্টিজ নামে পরিচিত ছিল, এটি হচ্ছে দুবাই হোল্ডিং-এর আন্তর্জাতিক রিয়েল এস্টেট বিনিয়োগ এবং উন্নয়ন শাখা।

অনেক জল্পনা কল্পনা শেষে প্রকল্পটি নির্মাণে ঠিকাদারী প্রতিষ্ঠান আল-হাবতুর এবং আল জাবেরের মধ্যে একটি যৌথ চুক্তিবদ্ধ সম্পাদিত হয়। এর স্থপতি হলেন বিখ্যাত প্রকৌশলী রবার্ট ম্যাথিউ জনসন মার্শাল ( আরএমজিএম) এবং তিনি একই সাথে এর প্রকৌশল পরামর্শদাতাও বটে। আর খরচ বা ব্যয় পরামর্শদাতা হলেন হ্যান্সকম্ব কনসালটেন্টস ইনকর্পোরেশন, প্রকল্প ব্যবস্থাপনা পরামর্শদাতা হলেন সামা ইসিএইচ,দুবাই।

নানাবিধ ব্যবহারের এই টাওয়ারটির যখন নির্মাণ কাজ শেষ হবে তখন এটি ৭০০০ বর্গমিটার বা প্রায় ৭৫৩৪৭.৩৭ বর্গফুট এলাকার সমান জায়গা দখল করবে বা তার সমান হবে। এতে আরো যা থাকবে তা হলো ২২৫-রুমের পাঁচ তারকা হোটেলের ১৩টি ফ্লোর, ২৯টি অফিস স্পেস এবং ২২৬টি বিলাসবহুল ৩১টি ফ্লোর। অ্যাপার্টমেন্ট এবং তিনটি সুপার লাক্সারি পেন্টহাউসও থাকবে এতে।

দুবাইয়ের আর্থিক সংকট/বিপর্যয়ের ফলে প্রকল্পটি বর্তমানে অত্যন্ত ধীর গতিতে চলছে। সম্প্রতি যদিও এর বিনিয়োগকারীদের পরামর্শ দেওয়া হয়েছে যে ভবনটির নির্মাণকাজ শেষ হতে এর নির্ধারিত সময়ের মাত্র ৯ মাস বাকি রয়েছে। তবুও ২০১০ সালের মে মাসে নেয়া প্রস্তাবিত ৮৪টি প্রকল্পের ২৯টির নির্মাণকাজ কেবলমাত্র সম্পন্ন হয়েছে। সেই অনুসারে, এটি সম্পূর্ণ না হওয়া পর্যন্ত কমপক্ষে আরও ১১ বছরের বেশি সময় লেগে যেতে পারে বলে বিশেষজ্ঞদের অনুমান/ধারণা।

২০২২ সালের ফেব্রুয়ারিতে, নির্মাণাধীন দুবাই টাওয়ারস যার কয়েকটি মেঝে নোংরা কাঁচে আবৃত হয়েছে।

## তথ্যসূত্র

## বহিঃসংযোগ
* Official Website
* 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:দোহার গগনচুম্বী অট্টালিকা
বিষয়শ্রেণী:কাতারে নির্মাণাধীন ভবন ও স্থাপনা
মারমারা অঞ্চল

*মারমারা অঞ্চল* (তুর্কি:*মারমারা বলগেসি*) হল তুরস্কের একটি ভৌগোলিক অঞ্চল।

উত্তর-পশ্চিম তুরস্কে অবস্থিত, এটি পশ্চিমে গ্রীস এবং এজিয়ান সাগর, বুলগেরিয়া এবং উত্তরে কালো সাগর, কৃষ্ণ সাগর অঞ্চল পূর্বে, এবং এজিয়ান অঞ্চল দক্ষিণে। এই অঞ্চলের কেন্দ্রে রয়েছে মারমারা সাগর, যা এই অঞ্চলটির নাম দিয়েছে। এই অঞ্চলের বৃহত্তম শহর হল ইস্তাম্বুল। অন্যান্য বড় শহরগুলি হল বুর্সা, ইজমিট, বালিকেসির, তেকিরদাগ, চানাক্কালে এবং এডিরনে।

সাতটি ভৌগোলিক অঞ্চলের মধ্যে, মারমারা অঞ্চলের দ্বিতীয় ক্ষুদ্রতম এলাকা, তথাপি জনসংখ্যা সবচেয়ে বেশি; এটি দেশের সবচেয়ে ঘনবসতিপূর্ণ অঞ্চল।

## উপবিভাগ
* **চাতালকা - কোকেলি** বিভাগ ()
** **আদাপাজারী** এলাকা ()
** **ইস্তাম্বুল** এলাকা ()
* **আরজিন** বিভাগ ()
* **দক্ষিণ মারমারা** বিভাগ ()
** **বিগা - গ্যালিপলি** এলাকা ()
** **বুর্সা** এলাকা ()
** **কারেসি** এলাকা ()
** **সামানলি** এলাকা ()
* **ইয়েলদিস**' বিভাগ ()

## ইকোরিজিয়ন

### স্থলজ

#### [[প্যালারকটিক]]

##### [[নাতিশীতোষ্ণ বিস্তৃত পাতা ও মিশ্র বন]]

* বলকান মিশ্র বন
* ইউক্সিন-কোলচিক পর্ণমোচী বন

##### [[নাতিশীতোষ্ণ শঙ্কুযুক্ত বন]]
* উত্তর আনাতোলিয়ান কনিফার এবং পর্ণমোচী বন (তুরস্ক)

##### [[ভূমধ্যসাগরীয় বন, বনভূমি, এবং মাজা]]
* এজিয়ান এবং পশ্চিম তুরস্ক স্ক্লেরোফিলাস এবং মিশ্র বন
* আনাতোলিয়ান কনিফার এবং পর্ণমোচী মিশ্র বন

## প্রদেশ

যে প্রদেশগুলি সম্পূর্ণভাবে মারমারা অঞ্চলে রয়েছে:

* Edirne
* ইস্তানবুল
* কির্কলারেলি
* কোকেলি
* তেকিরদাগ
* ইয়ালোভা

যে প্রদেশগুলি বেশিরভাগই মারমারা অঞ্চলে রয়েছে:

* বালিকেসির
* বিলেসিক
* বুর্সা
* চানাক্কালে
* সাকার্য

## ভূগোল
Yıldız পর্বতমালা এবং Uludağ মারমারা অঞ্চলে অবস্থিত। এজিয়ান সাগরের দ্বীপগুলি হল Gökçeada এবং Bozcaada, এবং মারমারা সাগরে রয়েছে মারমারা দ্বীপ, Avşa, Paşalimanı, İmralı এবং ইস্তাম্বুল এর প্রিন্সেস দ্বীপপুঞ্জ।

### আবোহাওয়া

মারমারা অঞ্চলের একটি হাইব্রিড ভূমধ্যসাগরীয় জলবায়ু/আর্দ্র উপক্রান্তীয় জলবায়ু এজিয়ান সাগর উপকূল এবং দক্ষিণ মারমারা সাগর উপকূলে রয়েছে, একটি মহাসাগরীয় জলবায়ু কৃষ্ণ সাগর উপকূলে এবং একটি আর্দ্র মহাদেশীয় জলবায়ু। জলবায়ু অভ্যন্তরে। গ্রীষ্মকাল উষ্ণ থেকে গরম এবং মাঝারি শুষ্ক যেখানে শীত শীতল, ভেজা এবং কখনও কখনও তুষারময়। উপকূলীয় জলবায়ু তাপমাত্রা তুলনামূলকভাবে হালকা রাখে।

## আরও দেখুন
* পূর্ব থ্রেস
* মারমারা সাগর
* দারদানেলিস
* বসপোরাস
* তুর্কি প্রণালী
* তুরস্কের ভৌগোলিক অঞ্চল
* তুরস্কের প্রদেশ

## তথ্যসূ্ত্র

## বহিঃসংযোগ

* গোলিয়াকা গ্রাম, বুর্সা 


বিষয়শ্রেণী:তুরস্কের অঞ্চল
কোম

**কোম** (এছাড়াও উচ্চারণ করা হয় : "ঘোম", "ঘুম", বা, "কুম") ( ) হলো ইরানের কোম প্রদেশের কোম কাউন্টির কেন্দ্রীয় জেলার একটি শহর। এই শহরটি প্রদেশ, কাউন্টি ও জেলার রাজধানী হিসেবে ব্যবহৃত হচ্ছে। এটি ইরানের সপ্তম বৃহত্তম মহানগর এবং একই সঙ্গে সপ্তম বৃহত্তম শহরও। এই শহরটি ইরানের রাজধানী তেহরান হতে  উত্তরে এবং কোম নদীর তীরে অবস্থিত।

২০০৬ সালের আদমশুমারী অনুসারে এখানকার ২৪১,৮২৭টি গৃহে বাসকারী জনসংখ্যা ছিলো ৯৫৭,৪৯৬ জন। ২০১১ সালে অনুষ্ঠিত পরবর্তী আদমশুমারীতে ২৯৯,৭৫২টি গৃহে বাসকারী জনসংখ্যা হয় ১,০৭৪,০৩৬ জন। সর্বশেষ ২০১৬ সালের আদমশুমারী অনুসারে এখানকার ৩৫৬,৯৭৬টি গৃহে মোট ১,২০১,১৫৮ জন লোকের বাস।

## ভূগোল
কোম প্রদেশের রাজধানী কোম শহরটি ইরানের রাজধানী তেহরান হতে ১২৫ কিলোমিটার উত্তরের একটি নিম্ন সমভুমিতে অবস্থিত। শিয়া ইমাম ইমাম রেজার ভগ্নী ফাতিমা মাসুমেহ-এর দরগাহ এখানে অবস্থিত হওয়ায় এটি শিয়া জনগোষ্ঠীর নিকট পবিত্র হিসেবে পরিগণিত হয়। এই শহরটি ইরানের মরুভূমির কোল ঘেঁষে অবস্থান করছে। ২০১১ সালে অনুষ্ঠিত আদমশুমারী অনুসারে এখানকার মোট লোকসংখ্যা ১,০৭৪,০৩৬ জন; যাদের মধ্যে ৫৪৫,৭০৪ জন পুরুষ ও ৫২৮,৩৩২ জন নারী।

## জলবায়ু
কোমের জলবায়ু মূলতঃ উষ্ণ মরু জলবায়ু, যা শীতল মরু জলবায়ু দ্বারা প্রভাবিত (কোপেনের জলবায়ু শ্রেণিবিভাগ অনুসারে বিডব্লিউকে-এর সীমান্তবর্তী বিডব্লিউএইচ) হয়; যা মূলত সমুদ্র থেকে দূরত্ব এবং উপক্রান্তীয় প্রতীপ ঘূর্ণিবাত এলাকায় অবস্থানের কারণে ঘটেছে। এখানকার গ্রীষ্মের আবহাওয়া প্রচণ্ড গরম এবং শীতকাল উষ্ণ হলেও কখনও কখনও সাইবেরিয়া হতে বাহিত শীতল বায়ু এলবুর্জ পর্বতমালায় বাঁধা পাওয়ার ফলশ্রুতিতে বরফাচ্ছাদিতও হতে পারে।

এখানকার সর্বোচ্চ তাপমাত্রা পরিমাপ করা হয়েছিলো ২০১০ সালের ১১ জুলাই তারিখে ৪৭°সে (১১৭° ফা) এবং সর্বনিম্ন তাপমাত্রা পরিমাপ করা হয়েছিলো ২০০৮ সালের ১৫ জানুয়ারি তারিখে -২৩° সে (-৯° ফা)।

## প্রশাসন
শহরের প্রশাসনিক কর্মকাণ্ড পরিচালনার জন্য একটি পরিষদ রয়েছে যার সদস্যগণ সময় সময় শহরের অধিবাসীদের ভোটে নির্বাচিত হয়ে থাকেন। এই পরিষদের সদস্যরা পৌরসভার মেয়র নির্বাচন করে থাকেন যার নেতৃত্বে এই পরিষদের কার্যক্রম পরিচালনা করেন। পৌরসভার সদরদপ্তর সাহিল স্ট্রিটে অবস্থিত। কোমের বর্তমান মেয়র মোহাম্মদ দেলবারি।

## পর্যটন
ইরানের সাংস্কৃতিক ঐতিহ্য সংস্থা কোমের ঐতিহাসিক ও সাংস্কৃতিক গুরুত্বপূর্ণ ১৯৫টি স্থানের তালিকা তৈরি করেছে। তবে, কোমের অধিক পরিদর্শনকৃত স্থানগুলোর মধ্যে অন্যতম কয়েকটি হলো:
* ফাতিমাহ আল-মাসুমার মাজার
* জামকারাণ মসজিদ
* আজম মসজিদ
* ইমাম হাসান আল-আসগরী মসজিদ।

## তথ্যসূত্র

## বহিঃসংযোগ

* 
* ''কোম ভ্রমণ'', ১৭ জুন ২০০৮, বিবিসি

বিষয়শ্রেণী:কোম
বিষয়শ্রেণী:ইরানের প্রাদেশিক রাজধানী
বিষয়শ্রেণী:শিয়া ইসলামি পবিত্র স্থান
বিষয়শ্রেণী:পবিত্র নগরী
বিষয়শ্রেণী:তীর্থযাত্রা
উত্থাপিত মুষ্টি

**উত্থাপিত মুষ্টি**, বা **ক্লেঞ্চড ফিস্ট**, যা **কম্যুনিস্ট স্যালুট** নামেও অধিক পরিচিত। এটি মিশ্র অর্থের একটি দীর্ঘস্থায়ী চিত্র, প্রায়শই সংহতির প্রতীক, বিশেষত একটি রাজনৈতিক আন্দোলনের সাথে জড়িত। এটি একটি সাধারণ প্রতীক যা বিস্তৃত রাজনৈতিক মতাদর্শের প্রতিনিধিত্ব করে, বিশেষত সমাজতন্ত্র, কমিউনিজম, নৈরাজ্যবাদ এবং ট্রেড ইউনিয়নবাদ, এবং এটি ঐক্য, শক্তি বা প্রতিরোধ প্রকাশের স্যালুট হিসাবেও ব্যবহার করা যেতে পারে।

## ইতিহাস
[alt=মুষ্টি উত্থাপন করা ভিড়ের সামনে দাঁড়িয়ে থাকা একজন ব্যক্তির একটি চিত্রকর্ম।|থাম্ব|কিউরেটর ফ্রান্সেসকা সেরাভালের মতে, ১৮৪৮ সালের [ফরাসি বিপ্লব|ফরাসি বিপ্লবের হোনারে ডাউমিয়ার-এর এই চিত্রকর্মটিতে "রাজনৈতিক ক্লেঞ্চড ফিস্ট বা মুষ্টি" এর সম্ভাব্য প্রাথমিক উদাহরণ রয়েছে।]]
alt= একটি কারখানার বাইরে বিশাল জনতার কাছ থেকে একটি লাল মুষ্টি উঠে আসে এবং হাঙ্গেরিয়ান পাঠ্য শ্রমিক এবং নাগরিকদের ১৯১২ সালে বুদাপেস্টে গণ ধর্মঘটে যোগ দেওয়ার নির্দেশ দেয়।|থাম্ব|মিহালি বিরোর ১৯১২ সালের রচিত এই পোস্টারে মুষ্টিকে গণশ্রমিকদের সম্মিলিত শক্তির প্রতীক হিসাবে ব্যবহার করা হয়েছে, যাদের কাছ থেকে এটি উত্থিত হয়।

## তথ্যসূত্র

## বহিঃসংযোগ

* A brief history of the 'clenched fist' image 
* Bitter price of Olympics' iconic image  – from Los Angeles Daily News
* India Faces Maoist 'Red Salute' – from BBC World News
* Aryan Fist article – from the Anti-Defamation League
* Jenna Amatulli: The Raised Fist Emoji Is Social Media’s Resistance Symbol

বিষয়শ্রেণী:রাজনৈতিক প্রতীক
বিষয়শ্রেণী:লোগোসমূহ
বিষয়শ্রেণী:হাতের অঙ্গভঙ্গি
বিষয়শ্রেণী:স্যালুট
বিষয়শ্রেণী:১৯১৭ সালের প্রবর্তিত প্রতীক
সোহরাব সাইকেল

**সোহরাব** () একটি পাকিস্তানি বাইসাইকেল কোম্পানি, যা সাইকেল ও এর যন্ত্রাংশ তৈরি করে। কোম্পানিটি পাকিস্তানের লাহোরে অবস্থিত।

## ইতিহাস
কোম্পানিটি ১৯৫২ সালে লাহোরে কয়েকজন ব্যবসায়ীর দ্বারা শুরু হয়। যখন বৈদেশিক মুদ্রা সংকটের ফলে পাকিস্তানে আমদানিকে মারাত্মকভাবে সীমিত করা হয়, তখন ব্যবসায়ীরা অভ্যন্তরীণভাবে সাইকেল উৎপাদন ও বিক্রি করার একটি সুযোগ পায় এবং ফলস্বরূপ *১৯১২ সালের কো-অপারেটিভ সোসাইটি অ্যাক্ট ২ এর ৯ নং ধারা*র অধীনে ১৯৫৩ সালের ৮ সেপ্টেম্বর সোহরাবকে প্রতিষ্ঠা করেন। প্রথমদিকে এর মাত্র ২২ জন সদস্য ছিল এবং দিনে ৫টি সাইকেল তৈরি করত। বর্তমানে এর ২২৮ জন সদস্য রয়েছে এবং প্রতিদিন প্রায় ২০০০ টি সাইকেল তৈরি করে।

## গঠন
সোহরাব তাদের কর্মীদের কথা মাথায় রেখেই সব নিয়ন্ত্রন করে। কোম্পানির সমস্ত নিয়ন্ত্রণ ক্ষমতা সাধারণ সংস্থার কাছে থাকে, যারা প্রতি ৩ বছর পর ক্ষমতায় নির্বাচিত হয়। প্রতিষ্ঠার পর থেকে নিয়মিত নির্বাচন অনুষ্ঠিত হয়ে আসছে। সোহরাব তাদের শ্রমিকদের জন্য একটি ভর্তুকিকৃত ক্যান্টিন ও হাসপাতালের মাধ্যমে তাদের সামাজিক নীতি বজায় রাখে। তারা প্রতি বছর মক্কায় হজ্জ যাত্রায় যোগদানের জন্য তাদের পাঁচজন কর্মীকে অর্থ প্রদান করে।

## পণ্য
সোহরাব প্রথমে একটি একক গতির রোডস্টার সাইকেল তৈরি করে। এতে একটি যুক্ত স্টিল ফ্রেম এবং রড-ব্রেক ছিল। এই সাইকেলটি ৫০ বছরের বেশি সময় পরেও এখনও উৎপাদনে রয়েছে। ১৯৯০-এর দশকে তারা তাদের পরিসরকে বিস্তৃত করতে আরও আধুনিক ধরনের সাইকেল এমটিবি ও বিএমএক্স যোগ করে। সোহরাব কার্গো-ট্রাইসাইকেল, জিমনেসিয়ামের সরঞ্জাম, পুশ-চেয়ার ও হুইলচেয়ার তৈরিতেও ব্যাপক বৈচিত্র্য এনেছে। তাদের পরবর্তীতে তৈরি সাইকেলগুলো বেশি দামে বিক্রি হয়। ১৯৯৪ সালে, সোহরাব জেএস৭০ মোটর সাইকেল নিয়ে মোটর সাইকেলের বাজারে প্রবেশ করে। পরবর্তীতে এর একটি বৃহত্তর সংস্করণ অটোরিকশার ভিত্তি হিসেবে ব্যবহৃত হয়।

## বাজার
সোহরাবের প্রাথমিক বাজার প্রধানত পাকিস্তানের প্রত্যন্ত ও গ্রামীণ জনসংখ্যার এলাকা যেখানে মোটর সাইকেল ও গাড়ি এখনও কিছু লোকের সাধ্যের মধ্যে নেই সেসব এলাকায় বিস্তৃত। কিছু বড় শহরের মানুষ ব্যায়াম করতে শহরের রাস্তায় সাইকেল চালায় এবং নিজেদের জন্য সাইকেল চালানোর ক্লাব তৈরি করে।

আফগানিস্তান ও বাংলাদেশেও তাদের রপ্তানি বাজার গড়ে উঠেছে। ফরাসি রোটারী ইন্টারন্যাশনালের মাধ্যমে মাদাগাস্কারেও সোহরাব হুইলচেয়ার বিতরণ করে।

## তথ্যসূত্র

## বহিঃসংযোগ
* 

বিষয়শ্রেণী:বাইসাইকেল প্রস্তুতকারক
বিষয়শ্রেণী:পাকিস্তানের প্রস্তুতকারক কোম্পানি
বিষয়শ্রেণী:পাকিস্তানি মার্কা
বিষয়শ্রেণী:উর্দু ভাষার লেখা থাকা নিবন্ধ
১২৩ গণতান্ত্রিক জোট

**১২৩ গণতান্ত্রিক জোট** ( চীনা:一二三民主聯盟) ছিল একটি হংকং ভিত্তিক তাইওয়ান-পন্থী রাজনৈতিক দল। ১৯৯৪ সালে তাইওয়ান-পন্থী, গণতন্ত্র সমর্থক ও ব্যবসা-বান্ধব রাজনীতিবিদদের সমন্বয়ে গঠিত দলটির  লক্ষ্য ছিল চীনের সাথে পুনরায় একীভূত হওয়া, একটি মুক্ত, গণতান্ত্রিক ও ধনী চীনের জন্য সংগ্রাম করা এবং একটি গণতান্ত্রিক ও সম্মৃদ্ধ হংকং প্রতিষ্ঠা করা। এটি একটি ছোট রাজনৈতিক দল ছিল। রাষ্ট্রপতি নির্বাচনে তাইওয়ানপন্থীদের পরাজয়ের পর তাইওয়ান সরকারের আর্থিক সহায়তার অভাবে ২০০০ সালে এটি বিলুপ্ত হয়।

## ইতিহাস
১৯৯৪ সালে তাইওয়ানের কুওমিংতাং নামক রাজনৈতিক দলের সমর্থকদের মাধ্যমে এই দলটি প্রতিষ্ঠা করা হয়েছিল। সিং লিং ইয়ুম ১৯৯৫ সাল হতে ১৯৯৭ সাল পর্যন্ত  হংকং আইন পরিষদে এই দলটির প্রতিনিধিত্ব করেছিলেন। দলটিকে বেইজিং নিয়ন্ত্রিত অস্থায়ী আইন পরিষদ হতে ছাঁটাই করা হয়েছিল। ১৯৯৮ সালের হংকং আইন পরিষদ নির্বাচনে সকল প্রার্থীই পরাজিত হয়েছিলেন।

১৯৯৯ সালে অনুষ্ঠিত জেলা পরিষদ নির্বাচনে দলটি ৬ টি আসনে জয়লাভ করে। পর্যাপ্ত তহবিলের অভাবে দলটি ২০০০ সালের হংকং আইন পরিষদ নির্বাচনে কোনো প্রার্থী দিতে পারেনি। এর ধারাবাহিকতায় ৩ ডিসেম্বর ২০০০ সালে দলটি তাইওয়ান সরকারের অর্থনৈতিক সহযোগিতার অভাবে ভেঙ্গে যায়।  দলটির সর্বশেষ চেয়ারম্যান ছিলেন তাই চেউক-ইন ।

## নির্বাচনী ফলাফল

### জেলা পরিষদ নির্বাচন

### আইন পরিষদ নির্বাচন

## তথ্যসূত্র

বিষয়শ্রেণী:১৯৯৪-এ প্রতিষ্ঠিত রাজনৈতিক দল
বিষয়শ্রেণী:২০০০-এ বিলুপ্ত রাজনৈতিক দল
বিষয়শ্রেণী:১৯৯৪-এ হংকংয়ে প্রতিষ্ঠিত
ইভো গ্রভিচ

**ইভো গ্রভিচ** (; জন্ম: ১৮ জানুয়ারি ১৯৯৬) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং ক্রোয়েশিয়া জাতীয় দলের হয়ে গোলরক্ষক হিসেবে খেলেন।

২০১০ সালে, গ্রভিচ ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় নয় বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
ইভো গ্রভিচ ১৯৯৬ সালের ১৮ই জানুয়ারি তারিখে ক্রোয়েশিয়ার স্প্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গ্রভিচ ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৯ বছরে ২৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রোয়েশীয় ফুটবলার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:ক্রোয়েশিয়ার আন্তর্জাতিক যুব ফুটবলার
বিষয়শ্রেণী:ক্রোয়েশিয়ার পুরুষ আন্তর্জাতিক ফুটবলার
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়

বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:স্পেনে ক্রোয়েশীয় প্রবাসী ক্রীড়াবিদ
বিষয়শ্রেণী:ক্রোয়েশীয় প্রবাসী ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড়
বিষয়শ্রেণী:চায়কুর রিজেস্পোরের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:ইংল্যান্ডে ক্রোয়েশীয় প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার